钦定古今图书集成/方舆汇编/边裔典/第067卷 > 唐
## 钦定古今图书集成/方舆汇编/边裔典/第067卷 > 唐

### 太宗贞观九年渴盘陀遣人入贡

按《唐书太宗本纪》，不载。按《西域传》：“渴盘陀，或曰汉
陀，曰渴馆檀，亦谓渴罗陀。由疏勒西南，入剑末谷，不
忍岭六百里。其国也，距瓜州四千五百里，直朱俱波
西，南距悬度山，北抵疏勒，西护密，西北判汗国也。治
葱岭中，都城，负徒多河，胜兵千人。其王本疏勒人，世
相承为之。西南即头痛山也。葱岭俗号极凝山，环其
国”人劲悍，貌言如于阗。其法，杀人剽劫者死，馀得赎
赋，必输服饰。王坐金床。后魏太延中，始通中国。贞观
九年，遣使者来朝。开元中，破平其国，置葱岭守捉，安
西极边戍也。

按《大唐西域记》：“朅盘陀国，周二千馀里。国大都城基
大石岭，背徒多河，周二十馀里。山岭连属，川原隘狭。
谷稼俭少，菽麦丰多。林树稀华，果少。原隰丘墟，城邑
空旷。俗无礼义，人寡学艺。性既犷暴，力亦骁勇。容貌
丑弊，衣服毡毼。文字语言，大同佉沙国。然知淳信，敬
崇佛法。伽蓝十馀所，僧徒五百馀人，习学小乘教说”
一切有部。今王淳质敬重三宝。仪容闲雅笃志好学。
建国已来多历年数。其自称云。“是至那提婆瞿呾罗。”
〈唐言汉日天种〉此国之先，葱岭中荒川也。昔波利斯国王娶
妇，汉土迎归，至此时属兵乱，东西路绝，遂以王女置
于孤峰。峰极危峻，梯崖而上，下设周卫，警昼巡夜。时
经三月，寇贼方静，欲趍归路，女已有娠。使臣惶惧，谓
徒属曰：“王命迎妇，属斯寇乱，野次荒川，朝不谋夕。吾

彼侍儿谓使臣曰：“勿相尤也，乃神会耳。”每日正中，有
一丈夫，从日轮中乘马会此。使臣曰：“若然者，何以雪
罪？归必见诛，留亦来讨。进退若是，何所宜行？”佥曰：“斯
事不细，谁就深诛？待罪境外，且推旦夕。”于是即石峰
上，筑宫起馆，周三百馀步。环宫筑城，立女为主，建宫
垂宪，至期产男，容貌妍丽，母摄政事，子称尊号。飞行
虚空，控驭风云，威德遐被，声教远洽，邻域异国，莫不
称臣。其王寿终，葬在此城东南百馀里大山岩石室
中。其尸干腊，今犹不坏，人状羸瘠，俨然如睡。时易衣
服，恒置香华。子孙弈世，以迄于今。以其先祖之出，母
则汉土之人，父乃日天之种，故其自称汉日天种。然
其王族，貌同中国，首饰方冠，身衣胡服。后嗣陵夷，见
迫强国，无忧王命世，即其宫中建窣堵波，其王于后
迁居宫东北隅，以其故宫为尊者童受论师建僧伽
蓝，台阁高广，佛像威严。尊者，呾叉始罗国人也。幼而
颖悟，早离俗尘，游心典籍，栖神元旨，日诵三万二千
言，兼书三万二千字，故能学冠时彦，名高当世，立正
法，摧邪见，高论清举，无难不酬，五印度国，咸见推高。
其所制论，凡数十部，并盛宣行，莫不翫习，即经部本
师也。当此之时，东有马鸣，南有提媻，西有龙猛，北有
童受，号为“四日照世。”故此国王闻尊者盛德，兴兵动
众，伐呾叉始罗国，胁而得之。建此伽蓝，式照瞻仰。
城东南行三百馀里，至大石崖。有二石室，各一罗汉
于中入灭尽定，端然而坐，难以动摇，形若羸人，肤骸
不朽，已经七百馀岁。其须发恒长，故众僧年别为剃
发易衣。

大崖东北，逾岭履险，行二百馀里，至奔〈逋论切〉攘舍罗。
〈唐言福舍〉葱岭东冈四山之中，地方百馀顷，正中垫下。冬
夏积雪，风寒飘劲，畴垄泻卤，稼穑不滋。既无林树，唯
有细草。时虽暑热，而多风雪。人徒才入，云雾已兴。商
侣往来，苦斯艰险。闻诸者旧曰：“昔有贾客，其徒万馀。”
驼数千，赍货逐利，遭风遇雪，人畜俱丧。时朅盘陀
国有大罗汉，遥观见之，愍其危厄，欲运神通，拯斯沦
溺。适来至此，商人已丧。于是收诸珍宝，集其所有，构
立馆舍，储积资财，买地邻国，鬻户边城，以赈往来。故
今行人商侣，咸蒙周给。从此东下葱岭东冈，登危岭，
越洞谷，谿径险阻，风雪相继。行八百馀里，出葱岭，至
乌国。

北魏

### 太武帝太延三年三月悦般国遣使朝献

按：《魏书太武帝本纪》云云。

### 太平真君九年六月悦般国求与王师共讨蠕蠕帝许之复遣使入贡

按《魏书太武帝本纪》：“九年六月，悦般国遣使求与王
师共讨蠕蠕，帝许之。”按《西域传》，“悦般国在乌孙西
北，去代一万九百三十里。其先匈奴北单于之部落
也。为汉车骑将军窦宪所逐，北单于度金微山西走
康居。其羸弱不能去者，住龟兹北。地方数千里，众可
二十馀万，凉州人犹谓之单于王。其风俗言语与高
车”同，而其人清洁于胡。俗剪发齐眉，以醍醐涂之，昱
昱然光泽。日三澡漱，然后饮食。其国南界有火山，山
傍石皆燋镕，流地数十里乃凝坚，人取为药，即石流
黄也。与蠕蠕结好。其王尝将数千人入蠕蠕国，欲与
大檀相见。入其界百馀里，见其部人不浣衣，不绊发，
不洗手，妇人舌舐器物。王谓其从臣曰：“汝曹诳我入
此狗国中。”乃驰还。大檀遣骑追之，不及。自是相仇雠，
数相征讨。真君九年，遣使朝献，并送幻人，称能割人
喉脉令断，击人头令骨陷，皆血出，或数升，或盈斗。以
草药内其口中，令嚼咽之，须臾血止，养疮一月复常，
又无痕瘢。世祖疑其虚，乃取死罪囚试之，皆验。云中
国诸名山皆有此草。乃使人受其术而厚遇之。又言
其国有大术者，蠕蠕来抄掠，术人能作霖雨、狂风、大
雪及行潦，蠕蠕冻死漂亡者十二三。是岁，再遣使朝
贡，求与官军东西齐契讨蠕蠕。世祖嘉其意，命中外
诸军戒严，以淮南王他为前锋，袭蠕蠕。仍诏有司以
其鼓舞之节施于乐府。自后每使贡献

北魏

### 太武帝正平元年正月迷密国遣使朝献

按《魏书太武帝本纪》云云。按《西域传》，“迷密国都迷
密城，在者至拔西，去代一万二千六百里。正平元年，
遣使献一峰黑橐驼。其国东有山，名郁悉满，山出金
玉，亦多铁。”

北魏

### 文成帝太安二年嚈哒国遣使朝献按魏书文成帝本纪云云按西域传嚈哒国大月氏之种类也亦曰高车之别种其原出于塞北自金

山而南，在于阗之西，都乌浒水南二百馀里，去长安
一万一百里。其王都技底延城，盖王舍城也。其城方
十里馀，多寺塔，皆饰以金。风俗与突厥略同。其俗兄
弟共一妻。无兄弟者，其妻戴一角帽；若有兄弟者，依
其多少之数，更加角焉。衣服类加以缨络，头皆剪发。
其语与蠕蠕、高车及诸胡不同。众可十万。无城邑，依
随水草，以毡为屋。夏迁凉土，冬逐煖处分。其诸妻各
在别所，相去或二百、三百里。其王巡历而行，每月一
处，冬寒之时，三月不徙。王位不必传子，子弟堪任，死
便授之。其国无车，有舆，多驼马。用刑严急，偷盗无多
少皆腰斩，盗一责十。死者，富者累石为藏，贫者掘地
而埋，随身诸物皆置冢内。其人凶悍能斗战。西域康
居、于阗、沙勒、安息及诸小国三十许皆役属之，号为
“大国。”与蠕蠕婚姻。自太安以后，每遣使朝贡。

按《伽蓝记》，“炖煌人宋云宅与惠生向西域取经。十月
初旬入嚈哒国。土田庶衍，山泽弥望。居无城郭，游军
而治，以毡为衣，随逐水草，夏则随凉，冬则就温。乡土
不识文字，礼教俱阙，阴阳运转，莫知其度。年无盈闰，
月无大小，用十二月一藏，受诸国贡献。”南至牒罗，北
尽敕勤，东被于阗，西及波斯，四十馀国皆来朝贡。王
居大毡帐，方四十步，周回以毡数为壁。王著锦衣，坐
金床，以金凤皇为床脚。见大魏使人，再拜跪受诏书。
至于设会，一人唱则客前，后唱则罢会，唯有此法，不
见音乐。嚈哒国王妃亦著锦衣，垂地三尺，使人擎之，
头戴一角，长八尺，奇长三尺，以玫瑰五色装饰其上。
王妃出则舆之，入坐金床，以六牙白象、四狮子为床。
自馀大臣妻皆随伞，头亦侣有角，团圆下垂，状似宝
盖。盖观其贵贱，亦有服章。四夷之中，最为强大。不信
佛法，多事外神，杀生血食，器用七宝。诸国奉献，甚饶
珍异。按嚈哒国，去京二万馀里。